Ribe Stifts Adresseaviser, 1845-10-24
Ribe. Efter hvad vi senere have erfaret angaaende sidste Vandflods Ødelæggelser kunne vi nu meddele, at 52 af de paa Holmen græssende Slagt=Køen ere druknede; de fleste af de øvrige, imellem 60 og 70 ere komne levende iland i Byens Nærhed, efter at have deels svømmet, deels vadet omtrent 1/2 Miil og 12 a 14 havde reddet sig paa de høiere Punkter i Engene. Desforuden har Vandfloden anrettet en Deel Skade paa offentlige og private Bolværker, Brohoveder, Veie, især paa den saakaldte Dam, hvor Vandet har brudt tvende betydelige Huller. Den nye Vei udtil Plantagen er uskadt. En betydelig Deel svært Tømmer, der tilhører en af Byens Handlende, og som laae ved Sønderport, blev splittet ad og ligger nu deels langs Dammen, og deels i Seem og Varming Enge, 1 Miil her fra Byen. Ogsaa en betydelig Deel Faar ere druknede her i Egnen, saavelsom i Byerne nærmest Havet. Forøvrigt have vi i Anledning af vor sidste Beretning modtaget følgende Skrivelse: Foranlediget af, at Deres Velædelhed i den af Dem i Ribe Avis Nr. 124 for Tirsdagen den, 21. October 1845 indførte Beretning, om den Natten imellem den 20. og 21. dennes indtrufne Vandflod, har anført: "At de Folk til hvem det er overdraget i Flodtilfælde at besørge Kreaturene fra Holmen, beordredes saaledes forsilde ud igaar, saa at de ikke var istand til at komme over paa Engen med Baaden, finder jeg mig, som een af Holmopsynsmændene, foranlediget til nærmere at berigtige den af Dem brugte Yttring. Efter den med Holmvogterens Assistentere indgangne Contract, hvoraf en Ligelydende findes i Ribe Byes Ugeblad for 1798 Pag. 196, hvis 1. Post Litr. a er saalydende: "Ved hvert indtræffende Stormveir (hvoraf høi Flod kan "befrygtes) strax og betimelig - uden at bie til det yderste, "eller til Flodens Ankomst at møde paa Holmen, og saasnart mindste Formodning om høi Flod er rimelig, hielpe "Holmevogteren troeligen at drive Holmens Kreaturer saa "langt bort, at de komme i fuld Sikkerhed for Floden. er det ikke nogen Pligt for Holmopsynet at give Holmvogterassistenterne Ordre naar de skal møde paa Holmen for at være Holmvogteren behjelpelig at drive Kreaturene af Holmen, da de, saasnart det er at befrygte at Vandflod skulle indtræffe, har uden videre at indfinde dem paa Holmen. Uagtet det. saaledes ikke paaligger Holmopsynet at give HolmvogterensAssistentere Ordre, naar de skal møde paa Holmen, ere disse dog netop denne Gang givet Ordre at begive dem paa Holmen, thi da jeg i Mandags Eftermiddag Kl. 3, passerede Gaden. forbi Toldbopakhuset, og saae at Holmvogterassistenten Søren Jepsen stod der, og ei endnu havde begivet sig paa Holmen, sagde jeg ham, i en anden Mands Overværelse, at han strax skulle reise derud, og at de (Holmvogteren og Assistenterne) uden videre, eller uden at oppebie Floden omNatten, skulle drive Kreaturene af Holmen, da der ikke burde resikeres noget, i Særdeleshed da der ikkun var faa Dage tilbage forinden Kreaturene alligevel skulle tages hjem. Havde den nævnte Holmvogterassistent og Vogteren, begivet dem her fra Byen Klokken 3, og ikke, hvad jeg senere har bragt i Erfaring, først efter Klokken 5, ville de et alene have kunnet komme paa Halmen, men ogsaa have været i Stand, til at drive Kreaturene derfra forinden det blev Aften. Forestaaende maa jeg bede Dem at optage i Avisen, for at den Skygge der ved Deres Beretning er kastet paa Holmopsynet, om at dem ikke skulle have efterkommet sine Pligter, ei skal finde Jndpas hos Holmlodseierne, saa og forat disse kan see, at andre Foranstaltninger end der nu finder Sted med Kreaturenes Bortførelse, bør træffes, for at ikke lignende Ulykke som der denne Gang er skeet, skal kunne skee i Fremtiden. Ribe dem 23. October 1845. Hostrup.